«ارمنی هئچ واخت بیزی اؤلومله قورخودا بیلمز. بیز بورادا یاشامیشیق، آخیرادک ده یاشایاجاغیق، اؤلسک ده بورادا اؤلجییک». آپا-نین قاراباغ بوروسونون خبرینه گؤره، بو سؤزلری ارمنیستان اوردوسونون اؤتن گئجه آتشه توتدوغو فضولی رایونونون آلخانلی کند ساکینلری بیلدیریبلر. کند ساکینلری اؤتن گئجهنی آیاقدا قارشیلاسالار دا، اوردویا گووندیکلرینی و دوشمنین بو کیمی تخریباتلاریندان ذرره قدر ده اولسا، چکینمدیکلرینی بیلدیریبلر.
کند ساکینلری ارمنیستان سلاحلی قوهلرینین بو تخریباتی نتیجهسینده یاشلی قادین و اونون ۲ یاشلی نوهسینین اؤلدورولمهسینین، دیگر ملکی شخصین یارالانماسی و ملکی اوبیئکتلره زیان وورولماسینین وحشیلیک آکتی اولدوغونو وورغولاییبلار. «بو اینسانلیغا سیغان ایش دئییل، محاربه شرایطی اولسا بئله اوشاقلارا، قادینلارا آتش آچماق اینسانلیغا سیغان حرکت دئییل»، - دئیه کند ساکینی مطلب قولیئو بیلدیریب.
«ارمنی اوردوسونون بو تخریباتی همیشه تؤرتدیی وحشیلیکدیر. اونلار وحشیلیکلریندن هئچ واخت قالمیرلار. بو اینسانلیغا سیغمایان شئیدیر. کؤرپه اوشاغین، دینج اهالینین بئله قتله یئتیریلمهسی دونیانین هئچ بیر یئرینده قبول ائدیله بیلمز»، - دئیه دیگر کند ساکینی قوربان قولیئو وورغولاییب.
آپا-نین قاراباغ بوروسونون خبرینه گؤره، ارمنیستان اوردوسونون تخریباتی نتیجهسینده قلپه یاراسی آلمیش و «ن» سایلی حربی خسته خانایا چاتدیریلمیش ۵۲ یاشلی سلبیناز قولیئوانین حیاتینا تهلوکه داوام ائتمکدهدیر.
کندین مینااتانلاردان آتشه توتولماسی نتیجهسینده هلاک اولموش صاحبه قولیئوا و ۱۸ آیلیق نوهسی زهرا قولیئوانین مییتلری ایسه زوبوجوق-۵ قصبهسینه گتیریلیب. رایون ایجرا حاکمیتینین رسمیلری آلخانلی کندینین دینج ساکینلرینین و ملکی اوبیئکتلرینین ارمنیلر طرفیندن آتشه توتولماسی سببیندن یاس مراسیمینین کندده کئچیریلمهسینی تهلوکلی حساب ائدیب.
قید ائدک کی، ایولون ۴-ده ساعت ۲۰:۴۰ رادهلرینده ارمنیستان سلاحلی قوهلری طرفیندن فضولی رایونونون آلخانلی کندی ۸۲ و ۱۲۰ میللیمترلیک مینااتانلاردان و دستگاهلی قومبارااتانلاردان آتشه توتولوب.
ارمنیستان طرفینین بو تخریباتی نتیجهسینده کند ساکینلری - ۱۹۶۷-جی ایل تولدلو قولیئوا صاحبه ایدریس قیزی و ۲۰۱۵-جی ایل توللودلو قولیئوا زهرا ائلنور قیزی هلاک اولوبلار.
آتش نتیجهسینده قلپه یاراسی آلان ۱۹۶۵-جی ایل توللودلو قولیئوا سرویناز ایلتیفات قیزی خسته خانایا چاتدیریلاراق عملیاتا گؤتورولوب.
حادثه ایله باغلی بینلخالق قوروملار معلوماتلاندیریلیب.
سلاحلی قوهلریمیزین بو ایستیقامتده یئرلشن بؤلمهلری طرفیندن گؤرولن آدکوات جاواب تدبیرلری نتیجهسینده دوشمن سوسدورولوب.
مدافعه ناظرلیگی بیلدیریر کی، باش وئرمیش قانلی تخریباتا گؤره بوتون مسئولیت ارمنیستانین حربی-سیاسی رهبرلیینین اوزرینه دوشور.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab